CELEX: 52021DP0065
Language: sk
Date: 2021-03-09 00:00:00
Title: Rozhodnutie Európskeho parlamentu nevzniesť námietku voči delegovanému nariadeniu Komisie z 1. februára 2021, ktorým sa mení delegované nariadenie (EÚ) 2015/1366, pokiaľ ide o základ pre prideľovanie finančného príspevku v odvetví včelárstva (C(2021)00429 – 2021/2535(DEA))

24.11.2021   
            
            
               SK
            
            
               Úradný vestník Európskej únie
            
            
               C 474/171
            
         
      P9_TA(2021)0065
      Nevznesenie námietky voči delegovanému aktu: finančný príspevok v odvetví včelárstva
      Rozhodnutie Európskeho parlamentu nevzniesť námietku voči delegovanému nariadeniu Komisie z 1. februára 2021, ktorým sa mení delegované nariadenie (EÚ) 2015/1366, pokiaľ ide o základ pre prideľovanie finančného príspevku v odvetví včelárstva (C(2021)00429 – 2021/2535(DEA))
      (2021/C 474/23)
      
         Európsky parlament,
      
      
                  —
               
               
                  so zreteľom na delegované nariadenie Komisie (C(2021)00429),
               
            
                  —
               
               
                  so zreteľom na list Komisie z 12. februára 2021, ktorým žiada Európsky parlament, aby oznámil, že nevznesie námietku voči delegovanému nariadeniu,
               
            
                  —
               
               
                  so zreteľom na list Výboru pre poľnohospodárstvo a rozvoj vidieka predsedovi Konferencie predsedov výborov z 24. februára 2021,
               
            
                  —
               
               
                  so zreteľom na článok 290 Zmluvy o fungovaní Európskej únie,
               
            
                  —
               
               
                  so zreteľom na nariadenie Európskeho parlamentu a Rady (EÚ) č. 1308/2013 (1), a najmä na jeho článok 56 ods. 1 a článok 227,
               
            
                  —
               
               
                  so zreteľom na článok 111 ods. 6 rokovacieho poriadku,
               
            
                  —
               
               
                  so zreteľom na odporúčanie pre rozhodnutie Výboru pre poľnohospodárstvo a rozvoj vidieka,
               
            
                  —
               
               
                  so zreteľom na skutočnosť, že neboli vznesené námietky v lehote stanovenej v tretej a štvrtej zarážke článku 111 ods. 6 rokovacieho poriadku, ktorá vypršala 9. marca 2021,
               
            
                  A.
               
               
                  keďže nariadenie Európskeho parlamentu a Rady (EÚ) 2020/2220 (2) (ďalej len „prechodné nariadenie“), ktorým sa zmenilo nariadenie (EÚ) č. 1308/2013 rozšírením príspevkov Únie na včelárske programy na roky 2021 a 2022, nadobudlo účinnosť až 29. decembra 2020;
               
            
                  B.
               
               
                  keďže na obdobie 2021 – 2027 Komisia navrhla zvýšiť príspevok Únie na včelárske programy na 60 000 000 EUR ročne v súlade s príspevkami členských štátov uvedenými v prílohe VIII k návrhu Komisie na nariadenie Európskeho parlamentu a Rady, ktorým sa stanovujú pravidlá týkajúce sa strategických plánov, ktoré majú zostaviť členské štáty v rámci spoločnej poľnohospodárskej politiky (strategické plány SPP) a ktoré sú financované z Európskeho poľnohospodárskeho záručného fondu (EPZF) a Európskeho poľnohospodárskeho fondu pre rozvoj vidieka (EPFRV), a ktorým sa zrušuje nariadenie Európskeho parlamentu a Rady (EÚ) č. 1305/2013 a nariadenie Európskeho parlamentu a Rady (EÚ) č. 1307/2013 (3); základom prideľovania príspevku Únie členským štátom v uvedenom návrhu Komisie bolo pridelenie finančných prostriedkov Únie na včelárske programy na roky 2017 – 2019, ktoré vychádzalo z počtu včelstiev oznámených v roku 2013 členskými štátmi v ich včelárskych programoch na roky 2014 – 2016;
               
            
                  C.
               
               
                  keďže v záujme zaistenia súladu s uvedeným návrhom Komisie COM(2018)0392 a zabezpečenia súdržnosti medzi prostriedkami pridelenými na včelárske programy na roky 2021 a 2022 a na obdobie od roku 2023 a s cieľom poskytnúť členským štátom istotu a uľahčiť schvaľovanie včelárskych programov je nevyhnutné, aby sa toto delegované nariadenie uverejnilo čo najskôr;
               
            
               
                  1.
               
               
                  oznamuje, že nevznesie námietku voči delegovanému nariadeniu;
               
            
               
                  2.
               
               
                  poveruje svojho predsedu, aby postúpil toto rozhodnutie Rade a Komisii.
               
            
         (1)  Nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (Ú. v. EÚ L 347, 20.12.2013, s. 671).
      
         (2)  Nariadenie Európskeho parlamentu a Rady (EÚ) 2020/2220 z 23. decembra 2020, ktorým sa stanovujú určité prechodné ustanovenia týkajúce sa podpory z Európskeho poľnohospodárskeho fondu pre rozvoj vidieka (EPFRV) a Európskeho poľnohospodárskeho záručného fondu (EPZF) v rokoch 2021 a 2022 a ktorým sa menia nariadenia (EÚ) č. 1305/2013, (EÚ) č. 1306/2013 a (EÚ) č. 1307/2013, pokiaľ ide o zdroje a uplatňovanie v rokoch 2021 a 2022, a nariadenie (EÚ) č. 1308/2013, pokiaľ ide o zdroje a distribúciu tejto podpory v rokoch 2021 a 2022 (Ú. v. EÚ L 437, 28.12.2020, s. 1).
      
         (3)  COM(2018)0392.